Diari Oficial de la Generalitat Valenciana


Sumari del DOGV 3078, del 15-09-1997 (1997/9565)

ORDRE de 28 de juliol de 1997, de la Conselleria d'Agricultura, Pesca i Alimentació, per la qual es reconeix amb caràcter provisional la Denominació d'Origen "Kaki Ribera del Xúquer".
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3078

Data del DOGV
:   15-09-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/9565


Data del document
:   28-07-1997

Organisme emissor
:   Conselleria d'Agricultura, Pesca i Alimentació

Tipus de document
:   Ordre

ORDRE de 28 de juliol de 1997, de la Conselleria d'Agricultura, Pesca i Alimentació, per la qual es reconeix amb caràcter provisional la Denominació d'Origen "Kaki Ribera del Xúquer".  
El caqui produït i elaborat en l'entorn de la ribera del Xúquer, per les peculiars característiques agroclimàtiques d'aquesta zona de conreu i les tècniques culturals que s'hi empren, posseeix uns trets d'identitat propis que el diferencien d'altres caquis produïts en zones distintes. Tot açò fa que siga mereixedor de la Denominació d'Origen "Kaki Ribera del Xúquer".  
D'altra banda, el Reglament (CEE) número 2.081, del Consell, de 14 de juliol de 1992, relatiu a la protecció de les indicacions geogràfiques i de les denominacions d'origen dels productes agrícoles i alimentaris, estableix les prescripcions tècniques i administratives necessàries per a la ratificació d'aquestes figures de qualitat a la Unió Europea.  
La Conselleria d'Agricultura, Pesca i Alimentació és conscient de l'interés que per al sector posseeix l'ordenació del mercat dels productes de qualitat i la protecció d'aquests. Per això, sobre la base del que es disposa en l'article 84 de la Llei 25/1970, de 2 de desembre, de l'Estatut de la Vinya, del Vi i dels Alcohols, i en virtut de les facultats que tinc atribuïdes,  
ORDENE  
Article 1  
Es reconeix, amb caràcter provisional, a fi de procedir-en a la reglamentació, la Denominació d'Origen "Kaki Ribera del Xúquer".  
Article 2  
La denominació protegida es referirà a la varietat de caqui Roig Brillant, conreada en els termes que engloba l'àrea protegida, que són: Albalat de La Ribera, Alberich, Alcantera, L'Alcudia de Carlet, Alfarp, Algemesi, Alginet, Almussafes, Alzira, Antella, Beneixida, Benifayo, Benimodo, Benimuslem, Carcaixent, Carcer, Carlet, Vilanova de Castello, Corbera, Cullera, Enova, Favara, Fortaleny, Gavarda, Guadassuar, Llauri, Llombay, Manuel, Massalaves, Montserrat, Montroy, La Pobla Llarga, Polinya, Rafelguaraf, Real de Montroy, Riola, Sant Joan d'Enova, Sellent, Senyera, Sollana, Sueca, Sumacarcer, Tous i Toris.  
Article 3  
L'Institut de Qualitat Agroalimentària designarà un consell regulador amb caràcter provisional encarregat de formular el projecte de reglament específic de la denominació.  
DISPOSICIÓ FINAL  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 28 de juliol de 1997  
La consellera d'Agricultura, Pesca i Alimentació  
MARIA ÀNGELS RAMON-LLIN I MARTÍNEZ